EL Επίσημη Εφημερίδα της Ευρωπαϊκής Ένωσης C 310/35

Ανακοίνωση της γαλλικής κυβέρνησης σχετικά με την οδηγία 94/22/ΕΚ του Ευρωπαϊκού Κοινοβουλίου και του Συμβουλίου για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων (1)

(Γνωστοποίηση σχετικά με αίτηση έκδοσης αποκλειστικής άδειας αναζήτησης κοιτασμάτων υγρών ή αέριων υδρογονανθράκων, αποκαλούμενης «Permis de Pontenx»)

(Κείμενο που παρουσιάζει ενδιαφέρον για τον ΕΟΧ)

(2007/C 310/11)

Με την από 14ης Ιουνίου 2007 αίτησή τους, η εταιρεία Egdon Resources (New Ventures) Ltd με έδρα Suite 2, 90-96 High Street, Odiham, Hamphshire, RG29 1LP (Ηνωμένο Βασίλειο), η εταιρεία Eagle Energy Limited με έδρα 21 Beresford Avenue, East Twickenham, TW1 2PY (Ηνωμένο Βασίλειο) και η εταιρεία Nautical Petroleum Plc με έδρα Parnell House, 25 Wilton Road, London SW1V 1YD (Ηνωμένο Βασίλειο) ζήτησαν την έκδοση αποκλειστικής άδειας πενταετούς διάρκειας για την αναζήτηση κοιτασμάτων υγρών ή αέριων υδρογονανθράκων, αποκαλούμενης «Permis de Pontenx», σε έκταση εμβαδού περί τα 387 τετραγωνικά χιλιόμετρα, που καλύπτει τμήμα του εδάφους του διοικητικού διαμερίσματος Landes.

Η άδεια αφορά έκταση που οριοθετείται από τόξα μεσημβρινών και παραλλήλων τεμνομένων στα σημεία των οποίων οι γεωγραφικές συντεταγμένες εμφαίνονται στον πίνακα που ακολουθεί. Ως βάση λαμβάνεται ο μεσημβρινός που διέρχεται από το Παρίσι.

Σημείο A: τομή του παραλλήλου 49,20 °N με την παράκτια γραμμή της ατλαντικής ακτής.

Σημεία Γεωγραφικό μήκος Γεωγραφικό πλάτος B 3,90gr° O 49,20° N C 3,90° O 49,24° N D 3,82° O 49,24° N E 3,74° O 49,26° N F 3,74° O 49,28° N G 3,77° O 49,30° N H 3,70° O 49,30° N I 3,70° O 49,25° N J 3,71° O 49,25° N K 3,71° O 49,24° N L 3,74° O 49,24° N M 3,74° O 49,22° N N 3,70° O 49,22° N O 3,70° O 49,20° N P 3,60° O 49,20° N Q 3,60° O 49,10° N

Σημείο R: τομή του παραλλήλου 49,10 °N με την παράκτια γραμμή της ατλαντικής ακτής.

Σημεία A έως R: παράκτια γραμμή της ατλαντικής ακτής.

Κατάθεση αιτήσεων και κριτήρια χορήγησης των δικαιωμάτων

Οι υποβάλλοντες την αρχική αίτηση και ανταγωνιστικές αιτήσεις πρέπει να αποδείξουν ότι πληρούν τις αναγκαίες προϋποθέσεις για τη χορήγηση των δικαιωμάτων που ορίζονται στα άρθρα 4 και 5 του διατάγματος αριθ. 2006-648 της 2ας Ιουνίου 2006 περί εξορυκτικών δικαιωμάτων και δικαιωμάτων υπόγειας αποθήκευσης. (Επίσημη Εφημερίδα της Γαλλικής Δημοκρατίας της 3ης Ιουνίου 2006).

Οι ενδιαφερόμενες εταιρείες μπορούν να υποβάλουν ανταγωνιστικές αιτήσεις εντός προθεσμίας ενενήντα ημερών από την ημερομηνία δημοσίευσης της παρούσας ανακοίνωσης, σύμφωνα με τη διαδικασία που περιγράφεται συνοπτικά στην «Ανακοίνωση σχετικά με την απόκτηση δικαιωμάτων εκμετάλλευσης υδρογονανθράκων στη Γαλλία», η οποία δημοσιεύθηκε στην Επίσημη Εφημερίδα των Ευρωπαϊκών Κοινοτήτων C 374 της 30ής Δεκεμβρίου 1994 σ. 11, και καθορίστηκε με το διάταγμα αριθ. 2006-648 περί εξορυκτικών δικαιωμάτων και δικαιωμάτων υπόγειας αποθήκευσης. Οι ανταγωνιστικές αιτήσεις πρέπει να απευθύνονται στον αρμόδιο για τα ορυχεία υπουργό, στην κατωτέρω αναγραφόμενη διεύθυνση.

Οι αποφάσεις σχετικά με την αρχική αίτηση και τις ανταγωνιστικές αιτήσεις εφαρμόζουν τα κριτήρια χορήγησης εξορυκτικών δικαιωμάτων που καθορίζονται στο άρθρο 6 του εν λόγω διατάγματος και λαμβάνονται εντός δύο ετών από την ημερομηνία παραλαβής από τις γαλλικές αρχές της αρχικής αίτησης, δηλαδή το αργότερο έως τις 18 Ιουλίου 2009.

Προϋποθέσεις και απαιτήσεις σχετικά με την άσκηση και την παύση της δραστηριότητας

Οι αιτούμενοι καλούνται να ανατρέξουν στα άρθρα 79 και 79.1 του μεταλλευτικού κώδικα και στο διάταγμα αριθ. 2006-649, της 2ας Ιουνίου 2006, περί εξορυκτικών δραστηριοτήτων, εργασιών υπόγειας αποθήκευσης και αστυνομίας ορυχείων και υπόγειας αποθήκευσης (Επίσημη Εφημερίδα της Γαλλικής Δημοκρατίας της 3ης Ιουνίου 2006).

Για περισσότερες πληροφορίες, οι ενδιαφερόμενοι μπορούν να απευθύνονται στην ακόλουθη διεύθυνση: Ministère de l'écologie, du développement et de l'aménagement durables (direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent Auriol, Télédoc 133, F-75703 Paris Cedex 13 [τηλέφωνο: (33) 144 97 23 02, τηλεομοιοτυπία: (33) 144 97 05 70].

Οι κανονιστικές και νομοθετικές διατάξεις που αναφέρονται ανωτέρω διατίθενται στον ιστότοπο Légifrance, στη: διεύθυνση:

http://www.legifrance.gouv.fr

(1) ΕΕ L 164 της 30.6.1994, σ. 3.